Mbimbiliya Mwayimona Ngachilihi?
Mwayimona kupwa . . .
mukanda ukwechi vishinganyeka vyavatu tahi?
mukanda wavyuma vyamwaka navize valingile vyakutaka kaha tahi?
Mukanda waMazu aKalunga tahi?
VYUMA YAHANJIKA MBIMBILIYA
“Visoneka vyosena vavihwima kuli Kalunga.”—WaChimoteu 2, 3:16. Visoneka vyaKaye Kakahya.
OMWO MUNAHASE KUNGANYALA
Nayikumbulula vihula vyenu vyavilemu.—Vishimo 2:1-5.
Nayimitwaminyina mukuyoya chenu.—Samu 119:105.
Nayimihana lutalililo lwakulutwe.—Wavaka-Loma 15:4.
UNO TWATELA CHIKUPU KUFWELELA VYUMA YAHANJIKA MBIMBILIYA TAHI?
Eyo, mwomwo yavishina vino vitatu:
Yahanjika hamujimbu woumwe. Mbimbiliya vayisonekele kuvatu 40. Yambachile myaka 1,600 hakuyisoneka. Vaka-kuyisoneka vavavulu kavalijivileko. Oloze mukanda wosena watwama namujimbu umwe kaha namutwe wachihande umwe kaha nawa.
Yatwama navihande vyamuchano. Vaka-kusonejeka vyakushikulu vakukaye kakavulu veji kuswekanga tutenga twavatu javo. Oloze vaze vasonekele Mbimbiliya vasonekele tutenga twavo natuze twavatu javo.—Mijimbu 2, 36:15, 16; Samu 51:1-4.
Upolofweto wamuchano. Mbimbiliya yahanjikile chimweza vyakwenyeka nganda yakushikulu yaMbavilone myaka 200 shimbu kanda vayenyeke. (Isaya 13:17-22) Mbimbiliya yavulukile jila navakayenyekelamo namutu mwakayenyeka.—Isaya 45:1-3.
Naupolofweto weka wauvulu wamuMbimbiliya wateselemo kweseka nomu vauvulukile. Omu mukiko atela kupwa Mazu aKalunga, nyi mweka?—WaPetulu 2, 1:21.
VYUMA MUKA MWATELA KUSHINGANYEKAHO?
Uno Mazu aKalunga anahase kumikafwa ngachilihi mukuyoya chenu?
Mbimbiliya yakumbulula echi chihula hali ISAYA 48:17, 18 naWACHIMOTEU 2, 3:16, 17.
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn lug_Latn cjk_Latn cjk_Latn fij_Latn cjk_Latn lug_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn